2

Projektas

LIETUVOS RESPUBLIKOS APLINKOS MINISTRAS

ĮSAKYMAS
DĖL LIETUVOS RESPUBLIKOS APLINKOS MINISTRO 2007 M. GRUODŽIO 21 D. ĮSAKYMO NR. D1-694 „DĖL ATSKIRŲJŲ REKREACINĖS PASKIRTIES ŽELDYNŲ PLOTŲ NORMŲ IR PRIKLAUSOMŲJŲ ŽELDYNŲ NORMŲ (PLOTŲ) NUSTATYMO TVARKOS APRAŠO PATVIRTINIMO“ PAKEITIMO


2022  m.                               d. Nr. 
Vilnius

. P a k e i č i u Lietuvos Respublikos aplinkos ministro 2007 m. gruodžio 21 d. įsakymą Nr. D1-694 „Dėl Atskirųjų rekreacinės paskirties želdynų plotų normų ir Priklausomųjų želdynų normų (plotų) nustatymo tvarkos aprašo patvirtinimo“ ir jį išdėstau nauja redakcija:

„LIETUVOS RESPUBLIKOS APLINKOS MINISTRAS

ĮSAKYMAS
DĖL VIEŠŲJŲ ATSKIRŲJŲ ŽELDYNŲ PLOTŲ NORMŲ IR PRIKLAUSOMŲJŲ ŽELDYNŲ PLOTŲ NORMŲ APSKAIČIAVIMO TVARKOS APRAŠO PATVIRTINIMO 

Vadovaudamasis Lietuvos Respublikos želdynų įstatymo 8 straipsnio 1 ir 3 dalimis,
t v i r t i n u pridedamus:
. Viešųjų atskirųjų želdynų plotų normas;
. Priklausomųjų želdynų plotų normų apskaičiavimo tvarkos aprašą.“ 
.  N u s t a t a u, kad pradėtuose rengti teritorijų planavimo dokumentuose, kuriems iki šio įsakymo įsigaliojimo išduotos teritorijos planavimo sąlygos, taikomos iki šio įsakymo įsigaliojimo galiojusios atskirųjų rekreacinės paskirties želdynų plotų normos ir priklausomųjų želdynų normos (plotai). 


Aplinkos ministras                                                          




PATVIRTINTA
Lietuvos Respublikos aplinkos ministro 
    2007 m. gruodžio 21 d. įsakymu Nr. D1-694
(Lietuvos Respublikos aplinkos ministro 
     2022 m.             d. įsakymo Nr. D1- redakcija)





. Viešųjų atskirųjų želdynų plotų normos (toliau – normos) nustatomos siekiant sukurti vientisą ir tolygų želdynų išdėstymą ir bendrą želdynų sistemą, nustatyti optimalius viešųjų atskirųjų želdynų ir gyventojų poilsiui, sveikatingumui skirtų teritorijų ploto santykius, ekologinius ir estetinius aplinkos ryšius. 
. Normomis vadovaujamasi rengiant savivaldybės lygmens ir (ar) vietovės lygmens kompleksinio teritorijų planavimo dokumentus, taip pat savivaldybės lygmens ir (ar) vietovės lygmens specialiojo teritorijų planavimo dokumentus, kuriais miestų, miestelių ir kurortų teritorijose nustatomi viešųjų atskirųjų želdynų išdėstymas, jų apsaugos ir tvarkymo principai, taip pat atliekant Lietuvos Respublikos želdynų įstatymo 8 straipsnyje numatytą įvertinimą, ar įvykdomos atskirųjų želdynų normos miestų, miestelių ir kurortų teritorijose.
. Normose vartojamos sąvokos atitinka Želdynų įstatyme, Lietuvos teritorijų planavimo įstatyme, Lietuvos Respublikos teritorijos administracinių vienetų ir jų ribų įstatyme vartojamas sąvokas.
. Viešųjų atskirųjų želdynų minimalūs plotai (m2), tenkantys vienam gyventojui, gyvenančiam kvartale, kuris yra ne didesniu kaip 1000 m atstumu nuo į normos skaičiavimą įtraukiamų viešųjų atskirųjų želdynų: 

Gyvenamoji vieta	Gyventojų skaičius	Minimalus viešųjų atskirųjų želdynų plotas, tenkantis vienam gyventojui, gyvenančiam kvartale, m2 (norma)
Didelis miestas	daugiau kaip 100 tūkst. gyventojų	12
Vidutinis miestas	nuo 10 iki 100 tūkst. gyventojų	10
Mažas miestas	iki 10 tūkst. gyventojų	12
Miestelis	iki 3 tūkst. gyventojų	17
Kurortas	-	25


. Vienam gyventojui tenkanti viešųjų atskirųjų želdynų ploto norma, nurodyta 4 punkto lentelėje, gali būti mažinama tiek m2, kiek m2 jam  tenka ne didesniu kaip 1000 m atstumu nuo kvartalo esančių valstybei priklausančių IIB grupės miškų, ploto.

_________________

. Priklausomųjų želdynų plotų normos (toliau – plotų normos) nustatomos siekiant išlaikyti optimalų užstatytų žemės sklypų ir apželdintų plotų santykį, gerinti aplinkos kokybę, tenkinti visuomenės sveikos gyvensenos poreikius, palaikyti teritorijos ekologinį stabilumą. 
. Priklausomųjų želdynų plotų normų apskaičiavimo tvarkos apraše (toliau – Aprašas) vartojamos sąvokos atitinka Lietuvos Respublikos teritorijų planavimo įstatyme, Lietuvos Respublikos želdynų įstatyme, Lietuvos Respublikos saugios laivybos įstatyme, Lietuvos Respublikos vidaus vandenų transporto kodekse, Lietuvos Respublikos miškų įstatyme vartojamas sąvokas. 
. Plotų normos, išskyrus Aprašo 7 ir 8 punktuose nustatytus atvejus, nustatomos atsižvelgus į žemės sklypo, kuriame bus įveisiami želdynai, naudojimo būdą, nustatomą pagal  Žemės naudojimo būdų turinio aprašą, patvirtintą Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr. 3D-37/D1-40 „Dėl Žemės naudojimo būdų turinio aprašo patvirtinimo“,  ir pastatų paskirtį, nustatomą pagal statybos techninį reglamentą STR 1.01.03:2017 „Statinių klasifikavimas“, patvirtintą Lietuvos Respublikos aplinkos ministro 2016 m. spalio 27 d. įsakymu Nr. D1-713 „Dėl Statybos techninio reglamento STR 1.01.03:2017 „Statinių klasifikavimas“ patvirtinimo“.
. Plotų normos ir leistinos jų kompensuotinos dalys nustatomos procentais nuo žemės sklypo, kuriam želdynai priklauso, ploto (Aprašo priedas).
. Žemės sklypui, esančiam kultūros paveldo objekto teritorijoje ar kultūros paveldo vietovėje, Aprašo priede nurodytos plotų normos taikomos kiek jos nepažeidžia šių nekilnojamųjų kultūros vertybių vertingųjų savybių ir neprieštarauja paveldosaugos reikalavimams, nustatytiems vadovaujantis Lietuvos Respublikos nekilnojamojo kultūros paveldo apsaugos įstatymo nuostatomis.
. Žemės sklype, kurio naudojimo būdas – pramonės ir sandėliavimo objektų teritorijos, susisiekimo ir inžinerinių komunikacijų aptarnavimo objektų teritorijos, plotų normos nenustatomos, jei šis žemės sklypas yra ne toliau  kaip 50 m ar ribojasi su IIB grupės mišku, viešuoju atskiruoju želdynu ar Aprašo 9.2 papunktyje nustatyta tvarka numatytu įveisti viešuoju atskiruoju želdynu (ar) IIB grupės mišku (abiem atvejais ne mažesnio ploto už nurodytą žemės sklypą). 
. Žemės sklype, esančiame didelių miestų pagrindinio centro zonoje, taikoma 10 procentų plotų norma, kuri visa gali būti kompensuojama 9 punkte nurodytais būdais. Šiame žemės sklype negali būti mažinamas esantis priklausomųjų želdynų plotas, jeigu jis ne didesnis už Aprašo priede šio  žemės sklypo naudojimo būdui nustatytą plotų normą.
. Jūrų uostų teritorijose, vidaus vandenų uostų ar stacionariųjų prieplaukų teritorijose esančiuose žemės sklypuose taikoma 5 procentų plotų norma, kuri visa gali būti kompensuojama 9 punkte nurodytais būdais.
. Žemės sklype plotų norma gali būti kompensuojama Aprašo priede nustatyta leistina dalimi:



. taikant kompensavimą vertikaliuoju apželdinimu (apželdinant statinių sienas), turi būti apželdinamas tris kartus didesnis plotas už kompensuojamą plotų normos dalį;
. kai žemės sklypo savininkas, valdytojas ar naudotojas savivaldybės administracijai pateikia teritorijų planavimo dokumentą, žemės valdos projektą ar savivaldybės administracijos direktoriaus sprendimą dėl žemės sklypo žemės naudojimo paskirties ir (ar) žemės naudojimo būdo keitimo, patvirtinančius, kad numatoma ne didesniu kaip 200 m atstumu nuo žemės sklypo ribos įkurti ne mažesnio ploto už žemės sklypą viešąjį atskirąjį želdyną ir (ar) teisės aktų nustatyta tvarka gautą leidimą įveisti ne mažesnio ploto už žemės sklypą IIB grupės miškus, ir sudarant sutartį su savivaldybės administracija, kad viešasis atskirasis želdynas bus įkurtas ir (ar) miškas bus įveistas ne vėliau kaip per dvejus metus nuo statybos leidimo statinių statybai žemės sklype išdavimo dienos. 
. Priklausomiesiems želdynams nepriskiriami plotai, numatyti:
. statinių statybai;
. privažiavimams, šaligatviams ir nuogrindoms;
. sporto aikštynams, sporto ir žaidimo aikštelėms.
. Priklausomiesiems želdynams gali būti priskiriami apželdinti požeminių statinių stogai, jei želdiniai auga ne plonesniame kaip 1 m dirvožemio sluoksnyje.


________________________

































Priklausomųjų želdynų plotų normų 
apskaičiavimo tvarkos aprašo 
priedas



Eil. Nr.	Žemės sklypo naudojimo būdas 	Mažiausias želdynams priskiriamas plotas nuo viso žemės sklypo ploto, proc.	Mažiausias želdynams priskiriamas plotas nuo viso žemės sklypo ploto gamtinio karkaso teritorijose, proc.	Didžiausia leidžiama kompensuoti priklausomųjų želdynų plotų normų sudedamoji procentinė dalis
1.	Vienbučių ir dvibučių gyvenamųjų pastatų teritorijos:	1.1. planuojami naujai užstatyti žemės sklypai	1.2. esami užstatyti žemės sklypai					25 		25					35		35					-		5
2.	Daugiabučių gyvenamųjų pastatų ir bendrabučių teritorijos	2.1. planuojami naujai užstatyti žemės sklypai	2.2. esami užstatyti žemės sklypai					30 		30					40		40					-		5
3.	Visuomeninės paskirties teritorijos*:	3.1. žemės sklypai, skirti šiems mokslo paskirties pastatams: 	vaikų darželiams, lopšeliams;	bendrojo lavinimo mokykloms							50		40							60		50							-		-
	3.2. žemės sklypai, skirti šiems gydymo paskirties pastatams:	sanatorijoms;	ligoninėms, klinikoms, reabilitacijos centrams				45		35				55		45				-		-


	3.3. žemės sklypai, skirti 3.1 ir 3.2 papunkčiuose nepaminėtiems pastatams visuomeninės paskirties teritorijose					15					25					-	
4.	Pramonės ir sandėliavimo objektų teritorijos		10 		20		5
5.	Komercinės paskirties objektų teritorijos		10 		20		5
6.	Susisiekimo ir inžinerinių komunikacijų aptarnavimo objektų teritorijos			20			25			10
7.	Rekreacinės teritorijos		40	50	-
8.	Bendrojo naudojimo (miestų, miestelių ir kaimų ar savivaldybių bendrojo naudojimo) teritorijos				15				25				-


*Visuomeninės paskirties teritorijų naudojimo būdo žemės sklype mažiausias priklausomiesiems želdynams priskiriamas plotas nustatomas atsižvelgiant į pastatų paskirtį.
_____________________

